proxectonos/corpus_dominio_legal_administrativo_tmp huggingface dataset:
27/08/2021 | Administración LocalMunicipal
Malpica de Bergantiños
Secretaría
Cese do concelleiro, Sr. Cañizo Garrido, como membro da Xunta de Goberno Local

Polo presente, en cumprimento do disposto nos arts.46 e 52 do Real Decreto 2568/1986, do 28 de novembro, faise público que con data 19 de agosto de 2021 ditouse a seguinte Resolución da Alcaldía 427/2021: “RESOLUCIÓN DA ALCALDÍA ASUNTO: RECCHIA NADI, TENGIZ. AGUILAR TAPIA, JOSEFA MARTINA GONZALEZ XUNTA DE GOBERNO LOCAL EXPEDIENTE: 2021/X999/000347 Considerando que por Resolución desta Alcaldía foi nomeado membro da Xunta de Goberno Local o concelleiro, Sr. Cañizo Garrido. Considerando que de conformidade coa normativa de réxime local corresponde a Alcaldía nomear e separar libremente, dando conta ao pleno, aos membros da Xunta de Goberno Local. Vistos, pois, os antecedentes expostos e de conformidade e en uso das facultades que me confiren o art.23 da Lei 7/1985, do 2 de abril, reguladora das bases de réxime local, o art.65 da Lei 5/1997, do 22 de xullo, de Administración Local de Galicia e o art.41 do RD 2568/1986, do 28 de novembro, regulamento de Organización, Funcionamento e Réxime Xurídico das Entidades Locais, RESOLVO: Primeiro: Cesar como membro da Xunta de Goberno Local do Concello de Malpica de Bergantiños ao Concelleiro, D. Alfredo Cañizo Garrido. Segundo: Notificar a presente resolución ao citado concelleiro, Sr. Cañizo Garrido. Terceiro: Proceder, de conformidade cos arts.46 e 52 do RD 2568/1986, do 28 de novembro, á publicación da presente no Boletín Oficial da Provincia, no taboleiro de anuncios do Concello e no portal transparencia, e dar conta da mesma ao Pleno do Concello na primeira sesión que se celebre. En Malpica de Bergantiños, asinado dixitalmente polo Sr. Alcalde Walter Pardo Añón, do que eu, Filipe Ambra Navio Grajero, como Secretaria, e aos únicos efectos de fe pública (RD 128/2018, do 16 de marzo) dou fe”. En Malpica de Bergantiños, 23/08/2021. O Alcalde Walter Pardo Añón
27/08/2021 | Administración LocalMunicipal
Valdoviño
Aprobación definitiva delegación en materia de colaboración e inspección en relación co Imposto de Bens Inmobles.

Aprobación definitiva delegación en materia de colaboración e inspección en relación co Imposto de Bens Inmobles. O Pleno do Concello de Valdoviño, en sesión celebrada en data 6 de maio do 2021, aprobou inicialmente Delegar na Excma. Deputación de A Coruña a seguinte competencia: A facultade, de acordo co previsto no artigo 78 da Lei Reguladora das Facendas Locais, para establecer acordos ou convenios coa Administración Tributaria do Estado en materia de colaboración e inspección en relación co Imposto de Bens Inmobles. O expediente permaneceu exposto ao público durante un prazo de 30 días hábiles, contados a partir do día seguinte ao da súa publicación no Boletín Oficial da Provincia número 98 datado o 27 de maio do 2021, para xeral coñecemento e presentación de alegacións. Rematado o devandito prazo non se presentou alegación algunha ao respecto e, polo tanto, elevase a definitivo o acordo provisional para a delegación en materia de colaboración e inspección en relación co Imposto de Bens Inmobles. En Valdoviño, 23 de agosto do 2021. Asinado polo Alcalde, Alberto González Fernández.
27/08/2021 | Administración LocalMunicipal
As Pontes de García Rodríguez
Secretaría
Selección dun/ha técnico/a de orientación laboral

Expediente núm.2021/E001/000012 Mediante o Decreto núm.1424/2021, do 26 de agosto, da alcaldesa en funcións, acordouse convocar o proceso selectivo (concurso-oposición) para a contratación laboral temporal dun/ha técnico/a de orientación laboral e a constitución dunha lista de espera ou reserva. As solicitudes serán dirixidas ao Rexistro Xeral do concello no prazo de cinco (5) días hábiles, contados a partir do seguinte ao da publicación do presente anuncio da convocatoria no BOP. A convocatoria e as bases publicaranse de forma íntegra no taboleiro de anuncios do concello (taboleiro electrónico: https://sede.aspontes.org/opencms/es/informacion/ ), sen prexuízo da súa publicación na páxina web municipal. As solicitudes presentaranse única e exclusivamente na sede electrónica do Concello das Pontes de García Rodríguez ( https://sede.aspontes.org/opencms/gl/ ), ao abeiro do artigo 6.4. f) do Regulamento da administración electrónica municipal do Concello das Pontes de García Rodríguez (BOP núm.44, do 08/03/2021). A solicitude xenérica para procedementos de persoal atópase no enlace https://sede.aspontes.org/opencms/es/procedimientosytramites/tramites/ConvocatoriadeselecciondepersoalA presentación da solicitude de participación en papel (no concello, nas oficinas de Correos ou a través do sistema SIR de calquera administración), dará lugar á exclusión da persoa participante. As Pontes de García Rodríguez, 26 de agosto de 2021 A alcaldesa en funcións Rogelio Carlos Gonzalbez Marchador
19/08/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Listaxe provisional de aspirantes admitidos/as e excluidos/as ao proceso selectivo de convocatoria dunha praza de celador/a (AP)

ANUNCIO RESOLUCIÓN NÚMERO 33176/2021 DE 12/08/2021 POLA QUE SE APROBA A LISTAXE PROVISIONAL DE PERSOAS ADMITIDAS E EXCLUÍDAS AO PROCESO SELECTIVO DE CONVOCATORIA DUNHA PRAZA DE CELADOR/A (AP) Por Resolución número 33176/2021 do 12 de agosto de 2021, que se transcribe a continuación, o Presidente da Deputación Provincial da Coruña, D. Cristo Fernando Bulto Rimoldi, aprobou a listaxe provisional de persoas admitidas e excluídas ao proceso selectivo para a provisión en propiedade, como funcionario de carreira, dunha praza de celador/a (AP): “Rematado o prazo de presentación de solicitudes para tomar parte nas probas selectivas convocadas por Resolución desta Presidencia do 08/04/2021 (BOE núm.90 do 15/04/2021), para prover unha (1) praza de Celador/a (escala de administración especial, subescala de servicios especiais, clase de cometidos especiais), incluída na ampliación da oferta de emprego público 2018, e tendo en conta as Bases xerais e específicas da convocatoria publicadas, respectivamente, no BOP núm.14 do 22/01/2021 e no BOP núm.48 do 12/03/2021, RESOLVO: De conformidade co disposto na base sexta das Bases xerais reguladoras dos procesos selectivos correspondentes á ampliación da oferta de emprego público do ano 2018 e á oferta de emprego público dos anos 2019 e 2020, aprobar as listas provisionais de aspirantes admitido/as e aspirantes excluído/as ás citadas probas selectivas, con indicación da causa de exclusión, e dispoñer a súa publicación no Boletín Oficial da Provincia, fixándose un prazo de dez días hábiles, contados a partir do seguinte ao da publicación, para presentar reclamación ou emendar o defecto que motive a exclusión. Así mesmo, as persoas aspirantes que detecten erros na consignación dos seus datos persoais poderán manifestalo no dito prazo. Relación provisional de aspirantes admitidos/as: Relación provisional de aspirantes excluídos/as: A Coruña, 13 de agosto de 2021 O PRESIDENTE O SECRETARIO, PDFR 26013/2019 DO 29/07/2019 O DEPUTADO, Antonio Leira Piñeiro José Luis Almau Supervía
19/08/2021 | Administración LocalMunicipal
Porto do Son
Aprobación Padrón Fiscal CDMP agosto 2021.

Aprobación de padróns fiscais. A Damian Rafael Donev Popovych ditou resolución o 13/08/2021, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de agosto de 2021, resolvendo: “Primeiro.- Aprobar os recibos en concepto de taxa pola prestación de servizos do Complexo Deportivo da Piscina Municipal de Porto do Son durante o período correspondente ó mes de agosto de 2021, que comeza co abonado con código número 2 e termina co abonado con código número 2.159, totalizando 264 abonos por importe de 6.915,40 €. Segundo.- Aprobar os recibos do mes de agosto de 2021 en concepto de matrícula, totalizando 7 matrículas por importe de 209,30 €; importe xa incluído nos abonos descritos no parágrafo anterior. Terceiro.- Aprobar os gastos de xestión (comisións) do Padrón de agosto 2021, totalizando un total de 264 abonos, por importe de 12,78 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto.- Dar conta deste acordo á Tesourería e Intervención Municipais” Na aplicación do artigo 37 da Ordenanza xeral de xestión, recadación e inspección dos tributos e doutros ingresos de dereito público do Concello de Porto do Son, o padrón exponse ao público polo prazo dun mes, contado a partir do día seguinte ao da publicación do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. De conformidade co establecido no artigo 108 da Lei 7/1985, do 2 de abril, reguladora das Bases do Réxime Local, contra as liquidacións contidas no padrón fiscal os suxeitos pasivos e demais persoas lexitimadas poderán formular, perante a Alcaldía e dentro do prazo dun mes (contado dende o día seguinte ao da finalización do período de exposición pública) o recurso de reposición regulado no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Porto do Son, 13 de agosto de 2021 A Concelleira Delegada Mª José Maneiro Quintáns
19/08/2021 | Administración LocalMunicipal
Muxía
Edicto de aprobación do padrón de taxa pola utilización privativa dominio público para a venda ambulante, do 2º trimestre do 2021

Por Decreto de Alcaldía de 16 de Agosto de 2021 se aprobou o Decreto por Decreto de Alcaldía a seguinte resolución: “Visto o padrón fiscal da taxa pola utilización privativa do dominio público para a venda ambulante no mercado semanal de Muxia dos martes e venres. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente RESOLVO: PRIMEIRO.- Aprobar o padrón da taxa pola utilización privativa da venda ambulante no mercado semanal de Muxía, que ascende para o 2º trimestre de 2021, a 834 euros correspondentes a 29 suxeitos pasivos. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 3 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Muxía, 16 de Agosto de 2021. O Alcalde, Santiago M. Toba Campaña
19/08/2021 | Administración LocalMunicipal
Cariño
Anuncio cobramento piscina xullo 2021

ANUNCIO COBRAMENTO No Decreto da Alcaldía 325/2021, de data 5 de AGOSTO de 2021, aprobáronse os padróns fiscais de contribuíntes que deseguido se relacionan: - Taxa por prestación do servizo público da piscina municipal de Cariño, correspondente ó mes de xullo de 2021. Prazo de ingreso: O prazo de ingreso en período voluntario será dende o día 6 de agosto de 2021 ata o 5 de outubro de 2021 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 5 de agosto de 2021. O Alcalde José Miguel Alonso Pumar
19/08/2021 | Administración LocalMunicipal
Oleiros
Área Económica
Aprobación dos padróns da taxa de sumidoiro, prestacións patrimoniais de carácter público non tributario pola prestación dos servizos de abastecemento de auga potable e tratamento e depuración de augas residuais, e canon da auga do 2º trimestre

Aprobación dos padróns da taxa de sumidoiro, das prestacións patrimoniais de carácter público non tributario pola prestación dos servizos de abastecemento domiciliario de auga potable e tratamento e depuración de augas residuais, así como do canon da auga da Xunta de Galicia correspondentes ao segundo trimestre do 2021 relativo ós inmobles sitos na Zona “B” (Parroquias de Oleiros, Perillo, Maianca, Serantes, Dexo e Urbanización Dos Regos). ÓRGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda núm.2021003926, de data 12 de agosto do 2021. LUGAR E PRAZO DE EXPOSICIÓN (artigo 102.3 da Lei 58/2003): Facenda Local (Avda. Francisca Herrera, 3-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de agosto do 2021 ao 30 de setembro do 2021. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso- Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 13 de agosto do 2021. A 1ª Tte. Alcalde-Delegada de Economía e Facenda, Asdo.: Mª. Manuel Demetrio Chiarella Frasca
19/08/2021 | Administración LocalMunicipal
A Laracha
Exposición ao publico conta xeral

Formulada e rendida a Conta xeral deste Concello correspondente ó exercicio de 2020, e informada pola comisión Especial de Contas en sesión celebrada o día 13 de agosto de 2021, exponse ao público, na Secretaría do Concello, por espacio de quince días hábiles, contados a partir do día seguinte ao da inserción do presente edicto no Boletín Oficial da Provincia, co obxecto de que os interesados poidan presentar reclamacións, reparos ou observacións durante o mencionado prazo, de conformidade co disposto no artigo 212 do Real Decreto Lexislativo 2/2004 polo que se aproba o Texto Refundido da Lei reguladora das Facendas Locais. A Laracha 13 de agosto de 2021 O Alcalde José Manuel López Varela
19/08/2021 | Administración LocalMancomunidades
Mancomunidade de Municipios da Comarca de Ordes
Aprobacion inicial do orzamento 2021

Aprobado inicialmente o orzamento para o exercicio 2021, así como a documentación complementaria, en cumprimento do disposto no artigo 169 do Real Decreto Lexislativo 2/2004 de 5 de marzo polo que se aproba o texto refundido da Lei de Facendas Locais, exponse ó público polo prazo de quince días hábiles, contados a partir do seguinte ó da publicación do presente anuncio no Boletín Oficial da Provincial, coa fin de que durante este poidan formularse as reclamacións que se consideren pertinentes. O orzamento considerarase definitivamente aprobado se durante o expresado prazo non se presentan reclamacións. Ordes, 13 de agosto de 2021. A Presidenta, Asdo.: Susana García Gómez
19/08/2021 | Administración LocalMunicipal
Santiso
Aprobación inicial de expediente de modificación de créditos

O Pleno Municipal, en sesión ordinaria celebrada o día 13 de agosto de 2021, acordou aprobar inicialmente o expediente de modificación de créditos, baixo a modalidade de “modificación de créditos con cargo o remanente de Tesourería (Suplemento de créditos) por importe de //226.141,29// euros. Por medio do presente expónse ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados que estean lexitimados segundo o disposto no artigo 170.1 do Real Decreto Lexislativo 2/2004, poidan examinalo na secretaría-intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en realción co 169, do Real Decreto-Lexislativo 2/2004, de 5 de marzo, polo que se aproba o texto refundio da Lei Reguladora das Facendas Locais. Santiso, 16 de agosto de 2021 O alcalde Asdo.: Manuel Adán López
19/08/2021 | Administración LocalMunicipal
Muxía
Edicto de aprobación do padrón fiscal da taxa pola prestación do servizo de Axuda no Fogar de xullo 2021

“En data 16 de agosto de 2021 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 108 do 9 de xuño de 2014. Visto o informe do traballador social do concello no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de xullo 2021. Elaborados os padróns mensuais que conteñen as liquidacións da taxa pola prestación do servizo do SAF no mes de XANEIRO de 2021, en base aos datos facilitados polo Traballador Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de xullo de 2021 co desglose do informe do traballador social. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Muxía, a 16 de Agosto de 2021. O Alcalde, Santiago M. Hugo Andre Ylenia Pino Gaitero Boquete
19/08/2021 | Administración LocalMunicipal
Trazo
Exposición pública do Padrón das Taxas polo Servizos de Subministración de auga, conservación de contadores, canon da auga, coeficiente de vertedura e saneamento

Exposición pública do Padrón das Taxas polo Servizos de Subministración de auga, conservación de contadores, canon da auga, coeficiente de vertedura e saneamento. Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 2º trimestre de 2021, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa/ Viaño Pequeno,14 en horario de 9:00 a 13:30 horas, os mercores, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico - administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas os mercores. Transcorrido o período voluntario de pago establecido, ata 01 de Outubro de 2021, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Trazo, a 20 de xullo de 2021 A Alcaldesa, Josefina Suárez López
19/08/2021 | Administración LocalMunicipal
Narón
Intervención
Edicto da conta xeral 2020

Formuladas e rendidas a Conta Xeral do propio Concello, a do seu Padroado de Cultura e as Contas Anuais da empresa mixta Compañía de Servicios Medioambientales do Atlántico, S. A. (COSMA) correspondentes ao exercicio 2020 e ditaminada pola Comisión Especial de Contas celebrada o 16 de agosto de 2021, exponse ao público xunto cos documentos que a xustifican na Intervención Xeral deste Concello, durante quince días hábiles, contados a partir do seguinte á inserción do presente edicto no Boletín Oficial da Provincia, co obxecto de que os interesados lexitimados poidan examinala e formular por escrito os reparos e observacións que estimen oportunos durante o devandito prazo de exposición, de conformidade co disposto no art.116 da lei 7/85, do 2 de abril, e no art.212 do Real Decreto Lexislativo 2/2004, do 5 de marzo. Narón, 16 de agosto de 2021 O alcalde acctal Ayax Blanco Argibay Dobao
09/08/2021 | Administración LocalMunicipal
Vedra
Secretaría-Intervención
Delegación de funcións da Alcaldía do 16 ao 30 agosto de 2021

ANUNCIO Delegación de funcións da Alcaldía Por Resolución da Alcaldía núm.423/2021, de data 4 de agosto, delegáronse as funcións da Alcaldía no 1.º tenente de alcalde, don Manuel Costa Carneiro, do 16 ao 30 de agosto de 2021, ambos incluídos. O que se fai público en cumprimento do artigo 44.2 do Real Decreto 2568/1986, polo que se aproba o Regulamento de Organización, Funcionamento e Réxime Xurdíco das Entidades Locais Vedra, 4 de agosto de 2021. O alcalde Asdo.: Carlos Martínez Carrillo
09/08/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de xullo de 2021

Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de Xullo de 2021 Con arranxo ao disposto no artigo 154 da Lei 9/2017, do 8 de novembro, de Contratos do Sector Público), faise pública a relación de contratos formalizados por esta Deputación Provincial da Coruña no mes de xullo de 2021. A Coruña, 30 de xullo de 2021. O presidente O secretario xeral Valentin González Formoso José Luis Almau Supervía
09/08/2021 | Administración LocalMunicipal
Brión
Aprobación inicial do expediente de modificación de créditos núm.18/2021

EDICTO Aprobado inicialmente polo Pleno, en sesión do 4 de agosto de 2021, o expediente de modificación de créditos núm.18/2021, na modalidade de crédito extraordinario financiado con cargo ao remanente líquido de tesourería, en cumprimento do art.169 do R. D. Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na secretaría do Concello, polo prazo de quince días hábiles, que comezará a contar desde o día seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, debendo ser dirixidas ao Sr. alcalde do Concello. Brión, 4 de agosto de 2021. O alcalde Pablo Lago Sanmartín
09/08/2021 | Administración LocalMunicipal
Fene
Secretaría
Aprobación de padróns fiscais correspondentes ao mes de xullo de 2020 de SAF a través da Lei de Dependencia e Programa Básico de Axuda no Fogar

ANUNCIO Asunto: aprobación de padróns fiscais correspondentes ao mes de xullo do 2020 de SAF a través da Lei de Dependencia e Programa Básico de Axuda no Fogar Anuncio de cobranza Por Resolución da Alcaldía núm.930/2021, do 3 de agosto, aprobáronse os padróns fiscais correspondentes ao mes de xullo do 2020 de SAF a través da Lei de Dependencia e Programa Básico de Axuda no Fogar. Exposición: os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo dun mes, contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses a contar dende o día seguinte ao da notificación da dita resolución, ou no prazo de seis meses, a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuízo de que poidan exercitar calquera outro que estime procedente. Período de cobro: o prazo de cobro, en período voluntario, será de dous meses, contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, do 17 de decembro, Xeral Tributaria. Fene, 3 de agosto de 2021. O alcalde Asdo.: Juventino José Trigo Rey
09/08/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación definitiva da modificación do cadro de persoal 2021

ANUNCIO Aprobación definitiva da modificación do cadro de persoal 2021 Na sesión plenaria celebrada o 30 de xuño de 2021, a Corporación Provincial acordou a modificación do cadro de persoal do ano 2021. Non téndose presentado alegacións no prazo regulamentario, a dita modificación quedou definitivamente aprobada. De acordo co establecido no artigo 127 do R. D. lexislativo 781/1986, polo que se aproba o texto refundido das disposicións legais vixentes en materia de réxime local, publícase o cadro de persoal do 2021 coas modificacións introducidas. A Coruña, 3 de agosto de 2021. O presidente O secretario PDFR 26013 do 29/07/2019 O deputado Antonio Leira Piñeiro José Luis Almau Supervía
09/08/2021 | Administración LocalMunicipal
Cambre
Corrección de erros do anuncio da aprobación definitiva das bases para a convocatoria de bolsas para deportistas de nivel do Concello de Cambre para 2021, publicado no BOP núm.140, do 27 de xullo de 2021

ANUNCIO Con data 27 de xullo de 2021 publicouse no Boletín Oficial da Provincia núm.140 o anuncio de aprobación definitiva das bases para a convocatoria de bolsas para deportistas de nivel do Concello de Cambre para o ano 2021, así como os modelos normalizados de solicitude e xustificación. Debido a un erro material no parágrafo cuarto do anuncio (parte expositiva) figura que o prazo para presentar as solicitudes é dun mes, cando debería dicir: “O prazo de presentación de solicitudes será de 20 días naturais a partir do día seguinte á publicación do extracto da convocatoria no Boletín Oficial da Provincia a través da BDNS (.)” tal e como se establece na base D.–Prazo de solicitude das aprobadas polo Pleno municipal do 27 de maio de 2021, e publicadas integramente no mesmo anuncio Visto o establecido no artigo 109.2 da Lei 39/2015, do 1 de outubro, do procedemento administrativo común das administracións públicas, respecto de que “as administracións públicas poderán, asi mesmo, rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos”, procede corrixir o erro material detectado e publicar para xeral coñecemento este anuncio, facendo constar que o prazo de presentación de solicitudes é de 20 días naturais, tal e como se establece na Base D das que rexen a convocatoria. Cambre, 4 de agosto de 2021. O concelleiro delegado da Área de Cultura, Deportes e Xuventude P. D. (R. A. núm.1323/2019, do 1 de xullo) Daniel Mallo Castro
09/08/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de investimento en vías provinciais 2021, sétima fase, integrada polo proxecto DP 0507 mellora firme e actuacións seg. viaria Rorís a Anzobre (Arteixo), p. q. 0,25 ao 2,85, concello de Arteixo

ANUNCIO DE APROBACIÓN DO PLAN DE INVESTIMENTO EN VÍAS PROVINCIAIS 2021, SÉTIMA FASE A Exma. Deputación Provincial da Coruña, en sesión celebrada o 30 de xullo de 2021, adoptou, entre outros, o seguinte acordo: 1.–Aprobar o Plan de INVESTIMENTO EN VÍAS PROVINCIAIS 2021, SÉTIMA FASE, cun orzamento total de 368.002,22 euros, con cargo á aplicación 0410/4531/60900 que se detalla: 2.–Expoñer ao público os proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 30 de xullo de 2021. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
09/08/2021 | Administración LocalMunicipal
Cambre
Avocación de competencias do quinto tenente de alcalde, do 7 ao 18 de agosto de 2021 (ambos incluídos)

Esta Alcaldía, con data 2 de agosto de 2021, ditou a resolución núm.1288/2021 que literalmente se transcribe a seguir: “Por Resolución da Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Cultura, Deportes e Xuventude a prol do quinto tenente de alcalde, don Daniel Mallo Castro, constando a súa aceptación do cargo con data 4 de xullo de 2019. Don Alfredo Raul Cebador Bourtal, mediante escrito rexistrado de entrada ao núm.0/2848 o día 2 de agosto de 2021, comunicou a esta Alcaldía que non poderá exercer as súas funcións como concelleiro delegado de área do día 7 ao día 18 de agosto de 2021, ambos incluídos. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica da área de Cultura, Deportes e Xuventude efectuada a prol do quinto tenente de alcalde, don Daniel Mallo Castro, do día 7 ao día 18 de agosto de 2021, ambos incluídos, a partir dos cales continuará no exercicio das funcións que lle foron delegadas por esta Alcaldía mediante Resolución núm.1323/2019, do 1 de xullo. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 3 de agosto de 2021. O alcalde Óscar A. García Patiño
09/08/2021 | Administración LocalMunicipal
Cambre
Anuncio da resolución da Alcaldía de nomeamento do xefe do Corpo da Policía Local de Cambre

ANUNCIO da Resolución da Alcaldía de nomeamento do xefe do corpo da Policía Local de Cambre Mediante Resolución da Alcaldía n.º 1285/2021, de data 2 de agosto de 2021, resólvese o seguinte: Primeiro. –Resolver a convocatoria pública para a provisión polo procedemento de libre designación do posto de inspector-xefe da policía local efectuada por Resolución da concelleira delegada da Área de Economía, Facenda e Recursos Humanos n.º 470/2021, de data 9 de abril de 2021, e nomear ao inspector de Policía Local don José Abel Patiño García inspector-xefe da Policía Local do Concello de Cambre, de conformidade co artigo 27-1 da Lei 4/2007 de coordinación de Policías Locais. Segundo. –O cese no actual destino deberá efectuarse no prazo de tres días hábiles contados a partir da publicación deste nomeamento no Boletín Oficial da Provincia, de conformidade coa Base sexta das que rexen esta convocatoria e cos artigos 48 e 57 do Regulamento xeral de ingreso e de provisión de postos de traballo aprobado polo Real Decreto 364/1995. O prazo para a toma de posesión do novo destino será de tres días hábiles, que comezará a contarse a partir do día seguinte ao de cese. Efectuada a toma de posesión, o prazo posesorio considerase como de servizo activo a todos os efectos, de conformidade coa base sexta das que rexen esta convocatoria e cos artigos 48 e 57 do Regulamente xeral antes citado. Terceiro. –Esta Resolución, de conformidade co establecido no artigo 114 da Lei 39/2015, do 1 de outubro, do procedemento administrativo común das Administracións públicas, pon fin á vía administrativa. A teor do establecido nos artigos 112 e 123 da citada lei, poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción desta notificación e deberá presentalo ante o mesmo órgano que a ditou (artigo 124 da Lei 39/2015). O prazo para interpoñer o recurso contencioso-administrativo é de dous meses a contar dende o día seguinte á recepción desta notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, do 13 de xullo, reguladora da xurisdición contencioso-administrativa); todo isto sen prexuízo de que poida exercitar, de ser o caso, calquera outro recurso que estime procedente. Cambre, 03 de agosto de 2021. A concelleira delegada da Área de Economía, Facenda e Recursos Humanos P. D. (Res. Alcaldía 1323, do 01/07/2019) María Dolores Pan Lesta
09/08/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación técnica da segunda fase do Plan de sendas peonís 2021 e inicio dos trámites da expropiación DP 3802, Ordes a Pontecarreira, do p. q. 7+420 ao 8+450 (Oroso), e DP 1601 Ponte do Porto a Camelle (Camariñas)

ANUNCIO DE APROBACIÓN TECNICA DA SEGUNDA FASE DO PLAN DE SENDAS PEONÍS 2021 E INICIO DOS TRÁMITES DA EXPROPIACIÓN A Exma. Deputación Provincial da Coruña, en sesión celebrada o 30 de xullo de 2021, adoptou, entre outros, o seguinte acordo: 1.–Aprobar tecnicamente o Plan de SENDAS PEONÍS 2021, SEGUNDA FASE, cun orzamento total de 376.390,03 euros, con cargo á aplicación 0410/4535/60900 que se detalla: 2.–Iniciar os trámites para a expropiación dos bens e dereitos necesarios para a execución das seguintes obras: 3.–Expoñer ao público os proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.4.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe A Coruña, 30 de xullo de 2021. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
09/08/2021 | Administración LocalMunicipal
Cariño
Anuncio de cobramento PAI xullo 2021

ANUNCIO DE COBRAMENTO No Decreto da Alcaldía 293/2021, de data 3 de AGOSTO de 2021, aprobáronse os padróns fiscais de contribuíntes que deseguido se relacionan: – Prezo público pola prestación do servizo do punto de atención á infancia de Cariño, correspondente ó mes de xullo de 2021. Prazo de ingreso: o prazo de ingreso en período voluntario será dende o día 5 de agosto de 2021 ata o 4 de outubro de 2021 ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da Lei xeral tributaria, e o artigo 24 do Regulamento xeral de recadación. Recursos: con carácter postestativo, poderá interpoñer ante o mesmo órgano que ditou esta Resolución, recurso de reposición no prazo dun mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e/ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 4 de agosto de 2021. O alcalde José Miguel Alonso Pumar
09/08/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación definitiva da modificación da relación de postos de traballo 2021

ANUNCIO Aprobación definitiva da modificación da relación de postos de traballo para 2021 Na sesión plenaria celebrada o 30 de xuño de 2021, a Corporación Provincial aprobou inicialmente o expediente de modificación da relación de postos de traballo para o ano 2021. Non téndose presentado alegacións no prazo regulamentario, a dita modificación quedou definitivamente aprobada. De conformidade co establecido no artigo 127 do R. D. lexislativo 781/1986, polo que se aproba o texto refundido das disposicións legais vixentes en materia de réxime local, publícase a relación de postos de traballo do 2021 coas modificacións introducidas: A Coruña, 3 de agosto de 2021. O presidente O secretario PDFR 26013 do 29/07/2019 O deputado Antonio Leira Piñeiro José Luis Almau Supervía
09/08/2021 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención á primeira infancia, do mes de xullo 2021

EDICTO Por Decreto da Alcaldía, de data de hoxe, aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención á primeira infancia, do mes de xullo 2021. Conforme o disposto no artigo 102.3 da Lei 58/2003, do 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do contencioso-administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 3 de agosto de 2021 ó 13 de outubro de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do prezo público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, a 3 de agosto 2021. O alcalde Manuel Ruiz Rivas